ન્યૂઝીલેન્ડના ડોમેસ્ટિક ક્રિકેટમાં એક અનોખો વર્લ્ડ રેકોર્ડ બન્યો હતો. હેમિલ્ટનના સેડાન પાર્કમાં બુધવારે ધ ફોર્ટ ટ્રોફી અંતર્ગત રમાયેલા વન ડે મેચ (50 ઓવર)માં એક ઓવરમાં 43 રન બન્યાં હતાં. આ રેકોર્ડ જો કાર્ટર અને બ્રેટ હેમ્પ્ટનની જોડીએ બનાવ્યો હતો. નોર્ધર્ન ડિસ્ટ્રિક્ટ્સ તરફથી રમતાં જો કાર્ટર (નોટ આઉટ 102 રન) અને બ્રેટ હેમ્પટન (95 રન) સેન્ટ્રલ ડિસ્ટ્રિક્ટ્સના ઝડપી બોલર વિલેમ લુડિકની એક ઓવરમાં કુલ 43 રન (4, 6 (નો બોલ), 6 (નો બોલ), 6, 1, 6, 6, 6) બનાવ્યાં હતાં.